**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 15.12.2022, ora 08.00 – 16.12.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 16.12.2022, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 15.12.2022, la ora 12:00, atenţionarea hidrologică nr. 79 valabilă în intervalul 16.12.2022, ora 12:00-18.12.2021, ora 18:00, vizând Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE ATENŢIE, astfel:**

**-COD GALBEN -posibile depăşiri ale COTELOR DE ATENŢIE:**

**- În intervalul 16.12.2022 ora 12:00 – 18.12.2022 ora 18:00** pe râurile din bazinele hidrografice: Tisa – sector aferent S.H. Valea Vişeului, Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lăpuş – bazin superior şi afluenţi bazin mijlociu şi inferior **(judeţul Maramureş)**, Tur **(judeţul Satu Mare)**, Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud)**, Someşul Mic – bazin amonte Ac. Gilău **(judeţele: Bihor şi Cluj)**, Someş – afluenţii mici aferenţi sectorului aval S.H. Dej **(judeţele: Cluj, Sălaj, Maramureş şi Satu Mare)**, Crasna **(judeţele: Sălaj şi Satu Mare)**, Crişul Repede – bazin superior şi afluenţi bazin mijlociu şi inferior **(judeţele: Cluj şi Bihor)**, Crişul Negru – bazin amonte S.H. Beiuş şi afluenţii aferenţi sectorului aval S.H. Beiuş **(judeţele: Bihor şi Arad)**, Crişul Alb **(judeţele: Hunedoara şi Arad)**, Arieş – bazin amonte S.H. Baia de Arieş **(judeţul Alba)**, Mureş – afluenţii aferenţi sectorului aval S.H. Gelmar **(judeţele: Hunedoara şi Arad)**, Bega Veche – bazin superior şi afluenţi bazin mijlociu şi inferior, Bega – bazin amonte S.H. Făget şi afluenţii aferenţi sectorului aval S.H. Făget - amonte S.H. Remetea **(judeţul Timiş)**, Timiş – bazin amonte S.H. Sadova şi afluenţii aferenţi sectorului aval S.H. Sadova - amonte S.H. Lugoj **(judeţele: Caraş Severin şi Timiş)**, Caraş – bazin superior şi afluenţi bazin mijlociu şi inferior, Nera – bazin superior şi afluenţi bazin mijlociu şi inferior **(judeţul Caraş Severin)**, Cerna – bazin superior şi afluenţi bazin mijlociu şi inferior **(judeţele: Gorj şi Caraş Severin)**, Jiu – afluenţii aferenţi sectorului aval S.H. Sadu – amonte S.H. Rovinari **(judeţul Gorj)**, Motru – bazin superior şi afluenţi bazin mijlociu şi inferior **(judeţele: Gorj şi Mehedinţi)**.

**Fenomenele hidrologice periculoase se pot produce cu probabilitate şi intensitate mai mare pe unele râuri din judeţele: Maramureş, Bistriţa Năsăud, Bihor, Alba şi Hunedoara.**

Această atenţionare hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-către prefecturile judeţelor: ALBA, ARAD, BIHOR, BISTRIŢA-NĂSĂUD, CARAŞ-SEVERIN, CLUJ, GORJ, HUNEDOARA, MEHEDINŢI, MARAMUREŞ, SĂLAJ, SATU-MARE şi TIMIŞ (13 prefecturi)* ***– COD GALBEN.***

**Debitele au fost în scădere,** exceptând cursul inferioare ale Mureşului şi Begăi, unde au fost în creştere prin propagare.

Pe râurile din bazinele hidrografice: Jiu, Olt, Vedea, Argeş, Ialomița, Siret, Prut (exceptând cursul superior) şi pe râurile din Dobrogea, debitele au fost relativ staționare.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normele lunare, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Moravița, Caraș, Nera, Cerna, Jiu, Suceava, Moldova, bazinul superior şi mijlociu al Bistriței, bazinele superioare ale Argeșului, Trotuș, pe cursul superior și afluenții din bazinul inferior al Oltului și mai mici (sub 30% din mediile multianuale lunare) pe râurile din bazinele hidrografice: Tazlău, Rm. Sărat, Bârlad și Jijia.

Formațiunile de gheață (gheață la maluri, pod de gheață și năboi) existente în bazinele superioare ale râurilor din nordul și centrul țării, au fost în diminuare, restrângere şi eliminare.

Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi în general relativ staționare.**

Formațiunile de gheață (gheață la maluri, pod de gheaţă și năboi) existente vor fi în diminuare, restrângere şi eliminare.

Sunt posibile scurgeri importante pe versanți, torenți şi pâraie, viituri rapide pe râurile mici, cu posibile efecte de inundații locale şi **depăşiri ale COTELOR DE ATENȚIE**, precum şi creșteri de niveluri și debite pe unele râuri din zonele de deal și munte, mai ales pe cele din vestul țării, ca urmare a precipitațiilor prognozate și propagării.

**Intră în vigoare Atenţionarea hidrologică nr.79, începând cu ora 12:00.**

**DUNĂRE**

**Debitul** la intrarea în ţară (secţiunea Baziaş) în intervalul 15.12.2022 – 16.12.2022 **a fost în creştere, având valoarea de 6000 m3/s**, peste media multianuală a lunii **decembrie (5200 m3/s).**

În aval de Porţile de Fier debitele au fost în creștere pe sectorul Gruia – Vadu Oii și relativ staționare pe sectorul Brăila – Tulcea.

**Debitul la intrarea în ţară (secţiunea Baziaş) va fi în creştere (6300 m3/s).**

În aval de Porțile de Fier debitele vor fi în creștere pe tot sectorul.

**2.** **Situația meteorologică în intervalul 15.12.2022, ora 09.00 – 16.12.2022, ora 06.00**

**ÎN ŢARĂ**

**Valorile termice diurne au devenit mai ridicate** decât mediile climatologice specifice datei, în cea mai mare parte a țării, dar mai ales în sudul Banatului și în Moldova, unde abaterea față de norme a fost de până la 8...10 grade. Cerul a fost parțial noros în zonele joase din sud, nord-vest și centru și temporar noros în rest. A plouat slab în cea mai mare parte a Dobrogei, local în Moldova și pe arii mai restrânse în rest, iar la munte pe alocuri au predominat ninsorile.

Vântul a suflat slab și moderat, pe arii restrânse cu intensificări în estul și sud-estul țării, dar și la munte, la altitudini mari, unde la rafală s-au atins viteze de până la 80...85 km/h, iar trecător zăpada a fost spulberată. La ora 20, era strat de zăpadă la munte și măsura -în platformele stațiilor meteorologice- până la 41 cm în Munții Călimani și Munții Bucegi și izolat nordul Olteniei și nord-vestul Munteniei (până la 2...3 cm). Temperaturile maxime s-au încadrat între -1 grad la Voineasa și 12 grade la Oravița, Reșița, Moldova Nouă și Râmnicu Sărat. La ora 6 se înregistrau valori termice cuprinse între -2 grade la Rădăuți și 15 grade la Oravița. Pe arii relativ restrânse, mai ales noaptea, s-a semnalat ceață îndeosebi în sud, est și în centru.

*Observație: de ieri dimineață de la ora 6 au fost în vigoare 14 atenționări cod galben pentru fenomene meteorologice periculoase, emise după cum urmează: câte 4 de către SRPV Craiova și CNPM pentru Muntenia, câte 2 de către SRPV Sibiu și SRPV Bacău și câte 1 de către SRPV Timișoara și SRPV Constanța.*

**LA BUCUREŞTI**

**Vremea s-a încălzit,** deși s-a menținut închisă. La începutul intervalului a plouat slab, iar seara și noaptea a fost ceață.

Vântul a suflat slab până la moderat. Temperatura maximă a fost de 6 grade la Filaret și de 7 grade la Băneasa și Afumați. La ora 06 se înregistrau 2 grade.

**3. Prognoza meteorologică în intervalul 16.12.2022, ora 09.00 – 17.12.2022, ora 09.00**

**ÎN ŢARĂ**

**Vremea va deveni deosebit de caldă** pentru această dată în cea mai mare parte a țării, deși cerul va fi mai mult noros.

Va ploua în Banat, Crișana, Maramureș, Transilvania, Oltenia, local în Moldova și Muntenia și izolat în Dobrogea.

Ploile vor avea și caracter de aversă, iar în regiunile vestice și sud-vestice vor fi însoțite de descărcări electrice. Pe alocuri, cu o probabilitate mai mare în vest și la munte, cantitățile de apă vor depăși 20...40 l/mp. La altitudini de peste 1800 m, trecător precipitațiile vor fi mixte. În primele ore ale intervalului, izolat, vor mai fi condiții de polei. Vântul va prezenta intensificări la munte, cu rafale de peste 90...100 km/h în zona înaltă, dar și în vest și pe alocuri în centru și est, în general cu 50...60 km/h. Temperaturile maxime se vor încadra între 3 grade în nordul Moldovei și 17 grade în Dealurile de Vest, iar cele minime între 1 și 11 grade. În exteriorul arcului carpatic și izolat în rest, va fi ceață, posibil persistentă în mare parte din interval.

**LA BUCUREŞTI**

**Valorile termice se vor situa peste mediile multianuale specifice datei,** deși cerul va avea înnorări în mare parte din interval și mai ales dimineața și noaptea va fi ceață. Trecător, cu precădere în a doua parte a intervalului, vor fi condiții de burniță sau ploaie slabă. Vântul va sufla slab până la moderat. Temperatura maximă se va situa în jurul valorii de 10 grade, iar cea minimă va fi de 2...4 grade.

1. ***CALITATEA APELOR***
   1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 14.12.2022, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu, cu excepţia următoarelor staţii de monitoring:**

**B-10, com. Chiajna, jud. Ilfov**

**B-11, oraş Bragadiru, jud. Ilfov**

**B-26, oraş Voluntari, jud. Ilfov**

**B-27 com Afumaţi, jud. Ilfov**

**MS-1, mun. Târgu Mureş, jud. Mureş**

**MS-2, mun. Târgu Mureş, jud. Mureş**

**BT-1, mun. Botoşani, jud. Botoşani**

**BZ-2, mun. Râmnicu Sărat, jud. Buzău**

**GJ-3, oraş Turceni, jud. Gorj.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 14.12.2022 – 15.12.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

În urma incendiului de la centrala nucleară Zaporojie, Ucraina, din data de 05.03.2022, monitorizarea permanentă derulată până la acest moment de către Rețeaua Națională de Supraveghere a Radioactivității Mediului (RNSRM), coordonată de Laboratorul Național de Referință Radioactivitate (LNRR) din cadrul Agenției Naționale pentru Protecția Mediului (ANPM) nu a semnalat creșteri ale radioactivității mediului. **Valorile înregistrate sunt normale pentru această perioadă şi nu prezintă un risc pentru mediu sau populaţie.**

LNRR-ANPM a identificat și analizat diverse scenarii de monitorizare a radioactivității mediului, coroborate cu posibila evoluție a situației actuale pe plan geopolitic. Aceste scenarii au directă aplicabilitate în modul de răspuns al RNSRM în situații de urgență, astfel încât să se asigure o informare promptă a factorilor de decizie naționali și internaționali, precum și a populației.

Datele staţiilor automate sunt disponibile online pe site-ul ANPM, respectiv pe platforma EURDEP (European Radiolocical Data Exchange Platform), site-ul comisiei Europene.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad: In județul Iași,** se menține Treapta III de restrictii:

**Judetul Botosani:**

- Se mentine situatia de restrictii in alimentarea cu apa pentru piscicultura la folosinta:

\* S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

- Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

**Judetul Iasi:**

- Se mentine situatia de restrictii in alimentarea cu apa pentru piscicultura la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni,corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

**Judetul Vaslui:**

- Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

\* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

Direcția Comunicare